આ વનમાં એક ગીધ છે. એનું નામ જટાયુ છે. આમ તો એમાં કઈ વિશેષ નથી માત્ર એને ‘ઉડવાની બહુ ટેવ છે.’ એ ઉંચે ઉડે છે તો એને વિચાર પણ અવનવા આવેછે. તેથી એ ગોળ ગોળ ઉડે છે ને મુંઝાય છે. આમ પણ એ ગીધ છે, એની નજર ઝીણી છે અને એમાં આ ધખારો ઉમેરાય છે. માં-બાપને ચિંતા થાય છે કે આનું શું થશે? બંધાયેલી સીમામાં જે રહ્યા હોય તેમને સીમાની સહેજ પણ બહાર જતાં ડર લાગે, અસુરક્ષિતતાનો અનુભવ થાય. મા-બાપને પોતાના સંતાનની વધારે ચિંતા થાય. ‘આમ તો બીજું કઈ નહિ પણ આને ઉડવાની બહુ ટેવ’. બોલચાલની ભાષાનો અહીં સહજ પ્રયોગ છે.